SOHO, LONDRES
DIJOUS
DOS DIES PER A LA FI DEL MÓN
LLIBRETERS
En què els puc servir?
Vull adquirir un objecte material.
-Llibre. -Un llibre.
Parlem de l'adquisició en un lloc privat,
perquè vull comprar…
Pornografia?
Pornografia.
Gabriel, anem a la rebotiga.
Els humans ens avergonyim molt fàcilment.
Hem de comprar la pornografia en secret.
Els éssers humans són tan simples…
GESTIÓ DOMÈSTICA
-I tan fàcils d'enganyar. -Sí.
Molt bé. No sospiten res.
Recordes el Sandalfó?
Sodoma i Gomorra.
Quina feinada d'aniquilar i convertir la gent en sal.
Com oblidar-lo.
Fa olor de… maldat.
Deuen ser els llibres de Jeffrey Archer.
Passàvem a veure com anava l'assumpte de l'Anticrist.
Per què? Què ha passat?
Si ha passat alguna cosa, puc enviar els meus a investigar-ho.
No ha passat res. Va tot bé.
Passen moltes coses. Totes bones.
Totes bones?
Tot d'acord amb el pla diví.
El gos infernal ha estat alliberat
i ara invocaran els quatre genets de l'Apocalipsi:
Mort, Pol·lució, Fam i Guerra.
És clar.
Qui els ha d'invocar?
No és cosa meva.
Crec que ho externalitzen, això.
Ja era hora, sempre ho dic.
No hi pot haver guerra sense Guerra.
Sandalfó, estàs inspirat.
No hi pot haver guerra sense Guerra.
Potser ho faig servir.
En fi…
Tot bé, doncs? Com era el gos?
No m'hi vaig quedar a veure'l.
Gràcies per la pornografia!
Molt bona feina.
"No hi ha guerra sense Guerra."
Brillant.
Benvinguts. El portaveu d'Assumptes Exteriors
EL MATINAL DE PAM I SAM
parlarà de les creixents tensions internacionals.
Però, abans, sap què té a la nevera?
Bon dia, Crowley.
Com va la cosa?
Bonica cadira.
Hola, nois.
És per l'Anticrist.
Un noi genial. S'assembla al pare.
Els nostres agents al govern li han organitzat un viatge
a Orient Pròxim amb la família.
Ell i el gos infernal aniran a la vall de Meguidó.
Els genets faran la darrera cavalcada.
-Que bé. -Començarà l'Apocalipsi.
La batalla final.
És el nostre objectiu des que ens vam alçar.
Som els caiguts.
No ho oblidis mai.
Aquestes coses no s'obliden.
No confio en tu, Crowley.
Tot va fantàsticament.
No volia caure.
Vaig tenir males companyies.
Algú ha d'invocar els quatre genets de l'Apocalipsi.
Però ara aquestes coses s'externalitzen.
Ell és l'invocador.
Té quatre paquets per lliurar.
Treballa per a l'empresa International Express
i està a punt de fer el primer lliurament a una antiga zona de guerra.
TERRA DE NINGÚ, NORD D'ÀFRICA
De vegades, malgrat tot, esclata la pau.
La gent es cansa de lluitar, de patir i de morir
i està disposada a començar de zero.
Perdoni, qui és vostè?
Carmine Zingiber, del National World Weekly.
Reportera de guerra.
Això és bo, amic meu.
És bo que la premsa estigui present
per veure'ns signar la pau.
D'acord, sí. Doncs, si vol signar vostè primer, altesa,
després la primera ministra i el líder suprem.
Després els farem una foto.
Espera. Per què ell primer?
És només una formalitat.
Una formalitat?
Seré la riota del meu país per una formalitat?
Algú ha de signar l'acord primer.
Doncs sí, i seré jo.
Disculpin, senyors i senyores.
Quin dia!
Per poc no trobo el lloc.
Aquí no els agraden els cartells.
Un paquet per a vostè.
Ha de signar.
Quin lloc més maco.
Sempre he volgut venir de vacances.
-Per fi. -Abaixa-la.
No, bonica.
No penso deixar-la.
Em sap greu, amics.
M'encantaria quedar-me i conèixer-vos bé,
però tinc feina per fer.
És la primera dels quatre.
I no hi ha guerra sense ella.
Fa molt temps que es dedica a matar el temps.
El temps i, de vegades, la gent.
I ara, 60 segles d'espera…
GUERRA
…estan a punt d'acabar.
BONS AVERANYS
Aquesta història també té una bruixa, un caçabruixes i un llibre.
I comença fa 360 anys
LANCASHIRE, ANGLATERRA
amb l'última bruixa cremada a Anglaterra.
Major caçabruixes Pulsifer, tot està a punt.
On és la bruixa?
A la seva cabanya. No sospita res.
Li heu fet la prova de l'agulla?
Sí. Amb una agulla de caçabruixes reglamentària.
-L'hem punxat pertot arreu. -I el resultat?
Diu que li hem curat l'artritis.
De què més se l'acusa?
Principalment, de predir el futur.
Li va dir a la Sra. Bulcock que l'adulteri arribaria al poble.
Quina ximpleria.
-És vostè, oi? -No soc jo.
El meu nom, soldat caçabruixes Maggs,
és No Cometràs Adulteri.
Però em pot dir major caçabruixes Pulsifer.
No li diuen Adulteri Pulsifer?
No.
Estimat lleter:
No porti més llet,
ni avui ni mai,
car avui moriré entre flames.
Atentament, Agnès la Sonada.
PD: Li desitjo el millor a la seva dona.
Bruixa!
Arriben tard.
Segons he sentit, corre sense que ningú la persegueixi.
Sí. Diu que córrer cada matí pel poble d'una manera poc femenina
millora la seva salut.
És monstruós.
Potser la persegueixen dimonis invisibles.
No. Diu que és bo per a la salut.
Diu que hauríem d'incloure més fibra a la dieta.
Li he dit que ja en teníem prou amb la grava.
Sí. Clarament, està boja.
Com ens assegurem que és una bruixa?
M'ha curat la verola.
I al meu fill li ha curat la disenteria.
Clarament, és una bruixa.
Bruixa.
Adulteri Pulsifer,
bona gent,
arribeu tard.
Hauria d'estar cremant fa deu minuts.
Som-hi.
Senyora Sonada?
-Ei! -Ei!
Això és d'allò més inusual, Sra. Sonada.
Apropeu-vos, bona gent.
Apropeu-vos fins que sentiu l'ardor de les flames,
car us dic que heu de ser testimonis de com mor l'última bruixa d'Anglaterra.
I que això sigui un missatge per al món.
Veniu.
Veniu. Apropeu-vos, us dic.
I fixeu-vos bé en el destí dels que juguen amb allò que no entenen.
Diantre.
Aquest barret pertany al major caçabruixes No Cometràs Adulteri Pulsifer
Al poble del costat,
es va debatre molt
sobre si el desastre havia estat obra de Déu o de Satanàs.
Però una nota que van trobar a la casa de l'Agnès
feia entendre que qualsevol intervenció divina o diabòlica
havia rebut l'ajuda dels enagos de l'Agnès,
on havia amagat 22 quilos de pólvora
i 13 quilos de claus.
Diantre.
L'Agnès també va deixar una caixa i un llibre.
Eren per a la seva filla i el seu gendre,
el John i la Virtue Device.
"Estimada Sra. Sonada:
"Ens complau lliurar-li la còpia d'autor del seu llibre.
"Confiem que tindrà molt èxit
"i se'n farà una segona edició.
"Atentament, Bilton i Scaggs, editors."
Les bones i encertades profecies d'Agnès la Sonada.
"Recorda a Nostradamus en el seu millor moment."
Ursula Shipton.
Què significa, John?
Significa, Virtue, que malgrat que l'Agnès hagi mort,
cal estudiar el llibre.
Ta mare era coneixedora del futur.
"Profecia 2214.
"El desembre de 1980,
"creixerà una poma que no es podrà menjar.
"Invertiu diners en la màquina del mestre Jobbes
"i la bona fortuna us acompanyarà."
Això és un disbarat.
El llibre que va deixar l'Agnès
era l'única obra profètica de la història de la humanitat
que contenia només prediccions totalment correctes
MALIBU, CALIFÒRNIA
FA 11 ANYS
sobre els següents 350 anys.
Era una descripció precisa i encertada
dels esdeveniments que culminarien en l'Apocalipsi.
Encertava cada petit detall.
La nit que va néixer l'Anticrist, en una casa de Malibu,
la rerererebesneta d'Agnès la Sonada
n'estava guixant la portada.
I, metafòricament, el llibre començava el compte enrere.
LES BONES I ENCERTADES PROFECIES
Molt bé, Anatema. Profecia 2214.
"El desembre de 1980,
"creixerà una poma que no es podrà menjar."
És ridícul, mama. No significa res.
La meva mare va comprar 5.000 accions d'Apple el 1980.
Avui valen 40 milions de dòlars.
A veure, la 2213.
"Quatre cavalcaran i tres solcaran el cel com si fossin dos.
"Un d'ells, encès en flames.
"Ningú no els podrà aturar.
"Ni peix ni pluja ni dimoni ni àngel.
"I tu també hi seràs, Anatema."
Ho veus?
Té un pla especial per a tu, amor meu.
L'Agnès ens va deixar una feina senzilla:
assegurar-nos que tot anés bé per a la família.
Tu ets qui haurà de salvar el món.
I a Dorking, Surrey,
el rerererebesnet de No Cometràs Adulteri Pulsifer
feia hores que havia de ser al llit.
Newton?
És hora de dormir, amor.
Uns minuts més, mama.
Estic arreglant l'ordinador.
Aquests científics i els seus experiments.
No és cap experiment, mama.
Només he canviat l'endoll.
Ara funcionarà.
Espero que la companyia elèctrica no s'enfadi.
-No és just. -No et preocupis, amor.
No és la fi del món.
ACTUALMENT
Bona sort amb la nova feina.
Espero que aquest cop vagi bé.
-Segur que sí, mare. -Has tingut mala sort.
T'he fet entrepans.
I tu qui ets?
Newton Pulsifer. Comptable.
Soc nou.
Perdoni, una pregunta.
Seria possible treballar sense fer servir l'ordinador?
¿I accedir a la base de dades de l'empresa
sense fer servir l'ordinador?
O potser algú m'ho podria imprimir
i podria fer els càlculs en paper.
Molt bé, qui té ganes d'assistir a la formació?
Aixequeu les mans. Sí?
Perquè ho sàpigues, Norman,
he posat una queixa a RH
per aquesta ximpleria de la formació.
És un joc en equip, Janice.
I, perquè ho sàpigues,
no hi ha lloc per al jo a un equip.
Però als equips hi ha un jo, Nigel.
Hi ha diversos jos.
D'acord. Molt bé.
Podeu escoltar-me tots, si us plau?
Perdoni, premo Enter i ja l'escolto.
Perdoneu, no tinc gaire traça amb els ordinadors.
RECEPCIÓ
Necessites ajuda, Dick?
Jo no em dic Dick. És el cotxe.
Pots preguntar-me per què.
PES MÀXIM: 15 kg
FRONTERA DEL REGNE UNIT
Hola.
"Athaneema Device"?
Anatema Device. És un nom familiar.
Propòsit de la seva visita al Regne Unit?
M'ho ha ordenat una antiga profecia familiar.
Faré servir tota la meva saviesa i bruixeria
per caçar el cor de les tenebres
i intentar destruir-lo
abans de la fi del món.
Perdoni?
Vacances.
Hola, mama.
La nova feina?
Sí, m'ha anat molt bé.
Són fantàstics.
M'adoren.
Camineu amb el nas amunt.
Adeu, mama.
Només hem de témer una cosa, covards,
i no és l'escalfament global ni un desastre nuclear.
Algú pot dir-me què és?
No contesteu.
No contesteu perquè sabeu que és cert.
S'amaguen entre nosaltres.
Soc l'única línia de defensa entre la humanitat i la foscor.
-Sí, parlo de… -Bruixes?
Sí, bruixes.
Aguaiten rere una façana de decència.
I ningú no pot detenir-les…
excepte jo.
Abans els caçabruixes eren respectats.
Matthew Hopkins, el general caçabruixes…
FRÀNKFURTS
…cobrava nou penics als pobles per cada bruixa que hi trobava.
I li pagaven.
És vostè… un general caçabruixes?
No ho soc pas.
Ja no hi ha generals caçabruixes.
Ni coronels caçabruixes,
ni majors caçabruixes, ni tan sols capitans.
Però sí que hi ha un sergent caçabruixes.
I el tens al davant.
Un plaer conèixer-lo, Sr. Shadwell.
Un te amb nou de sucre.
I unes patates de ceba i formatge.
Ara mateix.
Treu la cartera, jove.
Un consell: no vols semblar un garrepa
quan coneixes algú.
-Gràcies. -I no em diguis "Sr. Shadwell".
És "sergent". Sergent caçabruixes Shadwell.
Com et dius, jove?
Newton. Newton Pulsifer.
Pulsifer?
Ara que ho dius, em sona el cognom.
Tens totes les dents?
Sí.
-Quants mugrons tens? -Què?
Mugrons, jove. Quants?
Dos, com tothom.
D'acord…
Demà vine aquí a les onze.
Porta estisores.
FES-TE PROFESSIONAL BUSQUEM AJUDANT
COMBATEM EL MAL DONEM UNIFORME
FES-TE UN HOME! Sergent caçabruixes Shadwell
VIL·LA JASMINE TADFIELD
DIJOUS
DOS DIES PER A LA FI DEL MÓN
Deixa-ho aquí. Moltes gràcies.
Quin poble més maco.
Gràcies.
TADFIELD TERRES COMUNES
Molt bé.
A treballar.
Era fàcil.
Lliurar l'Anticrist i vigilar-lo.
Una feina molt fàcil.
D'aquelles en què cap dimoni la cagaria, oi?
Les úniques coses del pis a les quals en Crowley para atenció
són les seves plantes.
Als 70, havia sentit que era bo parlar amb les plantes
i li va semblar una idea fantàstica.
Tot i que potser "parlar" no és exactament el que fa en Crowley.
És una taca?
Ho és?
Ja sabeu què en penso, de les taques a les fulles.
No les toleraré!
Ja saps el que has fet.
M'has decebut.
Ves per on.
Atenció!
Acomiadeu-vos de la vostra amiga.
No ha estat a l'altura.
Això et farà més mal a tu que a mi.
I vosaltres, creixeu millor!
El que fa és infondre'ls el temor de Déu.
O, més aviat, el temor de Crowley.
Aquestes plantes són les més verdes, frondoses i boniques de Londres.
I també les que tenen més por.
El llibre de profecies d'Agnès la Sonada?
Lamento no poder ajudar-vos.
Sí, i tant que sé qui era.
Va néixer el 1600 i va explotar el 1656.
Però no hi ha còpies del seu llibre.
No, no puc dir-li un preu, perquè no el tinc.
Ningú té…
No cal fer servir aquest llenguatge.
Hola.
He vingut per l'anunci del diari.
Madame Tracy corre el vel cada tarda tret dels dijous.
Crec que era un altre anunci.
És clar.
Entra, rei. Tens sort.
Un dels habituals m'ha cancel·lat.
No faig res estrany tret que ho pactem abans.
I els meus genolls ja no són el que eren.
A més, si el que vols és disciplina estricta,
digue-m'ho ara,
perquè trigo mitja hora a posar-me el mandil de cuir.
Com diu?
¿No has vingut per la relaxació personal íntima
i alleujament de l'estrès per a senyors distingits?
No.
Vinc per l'Exèrcit Caçabruixes.
El Sr. Shadwell m'havia dit que esperava visita.
Fa molt temps que està sol.
Sí?
El seu nou fitxatge, Sr. Shadwell, miri.
Fora, bagassa.
Dona escarlata. Jezabel.
Sr. Shadwell.
Us portaré te.
Llet i sucre, rei?
Ara és a l'exèrcit, Jezabel.
Se'l farà ell.
FES FRONT A L'ENEMIC
Benvingut a l'Exèrcit Caçabruixes, recluta.
Ara ets el soldat caçabruixes Pulsifer.
Abans érem forts.
Érem importants.
Llet condensada, jove.
-I posa-li… -Nou de sucre.
Exacte.
Érem la línia de foc
entre la foscor i la pobra gent incauta
que no creu en les bruixes.
Però, sergent Shadwell,
no se'n fan càrrec les esglésies ara?
No, jove.
Contra la foscor?
És una guerra.
I saps quina és la nostra arma?
El rifle del coronel caçabruixes "mata'ls abans que et matin" Dalrymple?
No, xaval.
No es tornarà a fer servir.
No en aquests temps de degenerats.
Molt bé.
I saps què hi fem?
No, jove.
Llegim.
I retallem.
Bruixes. Fets estranys.
Fenomatrius. Fenomenis.
Hola, soc l'Anthony Crowley.
Ja saps què has de fer. Fes-ho amb estil.
No hi ha novetats per aquí.
Per la teva banda?
Escolta, tinc una espècie d'idea.
Digue'm.
Quan vas intercanviar els bebès fa 11 anys,
pot ser que alguna cosa fallés?
Què?
-Has perdut el nen. -L'hem perdut.
S'ha perdut un nen.
-Però saps quina edat té… -Sabem.
El seu aniversari. Té 11 anys.
-Ho dius com si fos fàcil. -No pot ser tan difícil.
Espero que no li hagi passat res.
Passat? No li ha passat res. Ell farà que passin coses.
Només hem de trobar el seu registre de naixement.
Buscar als arxius de l'hospital.
-I després? -Després trobarem el noi.
I després?
Vigila, un vianant!
Va pel carrer. Ja sap el risc que corre.
Tu mira el… Mira endavant.
On és l'hospital?
A un poble prop d'Oxford, Tadfield.
No pots anar a 140 km/h pel centre de Londres.
-Per què no? -Ens mataràs.
Bé, ens descorporitzaràs, amb l'inconvenient que suposa.
Música. Per què no escoltem una mica de… música?
Què és Velvet Underground?
No t'agradaran.
Bebop.
Encara no m'entra al cap que t'hagin deixat quedar-te'l, Adam.
De fet, quan em vaig trobar un gat,
vam posar cartells dient que l'havíem trobat
i el vam haver de tornar.
És el meu aniversari i no portava collar.
Hem preguntat i ningú l'ha perdut.
Al meu gos no li caic bé. Fa veure que no hi soc.
¿Sabeu que la meva cosina Charlotte diu que als Estats Units
tenen botigues amb 39 sabors diferents de gelat?
El nom del Wensleydale és Jeremy, però ningú no li diu així,
ni tan sols els seus pares, que li diuen "jovenet".
L'únic que separa el Wensleydale
LA FAMÍLIA WENSLEYDALE
de la comptabilitat és el temps.
No existeixen 39 sabors diferents de gelat.
No existeixen 39 sabors diferents en tot el món.
El nom de la Pepper és Pippin Galadriel Filla de la Lluna.
Se'l van posar a una cerimònia de nomenament
en un camp fangós amb ovelles
i diverses tendes ruïnoses de polietilè.
Sis mesos després, cansada de la pluja, els homes,
les ovelles, que es van menjar el cultiu de marihuana i les tendes,
la mare de la Pepper va tornar a Tadfield i es va matricular a Sociologia.
Podria ser, si els barreges.
Com ara maduixa i xocolata.
Tota colla necessita un Brian.
Sempre brut, sempre donant suport als invents o necessitats de l'Adam.
Vainilla i xocolata.
Xocolata i vainilla.
Maduixa, vainilla i xocolata.
Doncs això, ningú no em traurà a Gos.
Estarem junts fins al final. Oi que sí?
Ull de tritó i llengua de gos,
nord amb nord-oest.
Allà.
És el sud-oest.
Has de ser aquí a prop.
Una bruixa s'ha mudat a Vil·la Jasmine.
-Quina ximpleria. -Tu sí que ets ximple.
La Sra. Henderson diu que llegeix un diari de bruixes.
Perdona, el meu pare diu que les bruixes no existeixen.
Té sentit que tinguin un diari propi.
Hi ha revistes de pesca
i no hi ha tants pescadors.
Calleu. Us estic explicant una cosa.
Es diu Novetats Psíquiques.
És una bruixa.
De fet, no queden bruixes, perquè vam inventar la ciència
i els religiosos van cremar les bruixes pel seu bé.
Es deia la Inquisició espanyola.
No crec que estigui permès cremar la gent.
Si no, la gent ho faria tot el temps.
Pots si ets religiós.
Així les bruixes no van a l'infern.
N'estarien força agraïdes si ho entenguessin.
Podríem ser la nova Inquisició.
No podem ser la Inquisició espanyola
perquè no som espanyols.
Jo he estat a Barcelona. Sé parlar espanyol.
Diuen molt "olé".
Hauríem de practicar abans de posar-nos a cremar.
Podem començar amb coses petites.
Jo me n'ocupo.
Aquesta és la regió de Tadfield. Et sona?
Doncs sí. Crec que hi ha una base aèria per aquí.
Una base aèria?
No et deus pensar que les dones dels diplomàtics estatunidencs
solen parir en hospitals religiosos
enmig del no-res, oi?
No, havia de semblar normal,
així que hi ha una base aèria a Tadfield.
En aquell moment, l'hospital de la base no estava preparat.
"Vaja", va dir un dels nostres.
"Doncs hi ha un hospital seguint la carretera."
I allà l'esperàvem.
Molt ben organitzat.
Impecable.
Hauria d'haver funcionat.
Però el mal sempre conté les llavors de la seva pròpia destrucció.
Malgrat que siguin bons i semblin infal·libles, els plans malvats,
tot i que aparentment estiguin sortint de meravella,
al final s'estavellen contra les roques de la iniquitat i fracassen.
Jo crec que va ser una simple cagada.
-Hola, nois. -Hola.
Mola el barret.
L'hem fet amb cartó.
És per al nostre joc.
Molt xulo. A què jugueu?
-A la Inquisició britànica. -Va, Wensleydale.
Sona divertit. Com es juga?
Jo soc l'inquisidor, ell tortura
i busquem una bruixa.
Molt raonable.
-I com ho feu? -Mira.
Sou una bruixa?
Sí?
No pots dir que sí. Has de dir que no.
I després?
Et torturem i confesses.
Espereu, el torturareu?
Tenim una màquina.
És com un gronxador.
Però, òbviament, en aquest cas sí que soc una bruixa.
Tinc un barret punxegut i un gat a casa, i…
he agafat una escombra.
Ningú diu que no puguis ser una bruixa,
però has de dir que no ho ets.
No té sentit fer tot això
si has de dir que sí tan bon punt et preguntem.
-Digues que no. -Però…
Sou una bruixa, harpia malvada?
Perdona, Adam, per què he de fer jo tota la feina?
M'estan torturant. Fa molt de mal.
Crec que admetré que soc una bruixa.
Si no puc pujar-hi, me'n vaig.
Per què només es diverteixen les bruixes?
Has de seguir empenyent.
-Escolta, noi. -Sí?
-Puc preguntar-te una cosa? -Sí.
Has vist una bèstia enorme o ha passat res estrany?
Bé, hi ha en Gos. És una bèstia.
Va, Gos, saluda.
No és el que buscava.
Espera. Els he de dir què han de fer.
A veure, bruixa malvada Wensleydale, no ho tornis a fer.
Ara baixa del gronxador i que pugi algú altre.
Bé, nois, sou molt divertits, però continuaré buscant. Adeu.
Estàs segur que és aquí?
Això no sembla un hospital.
I…
Sento amor.
Aquest és el lloc, segur.
Com que sents "amor"?
El contrari de quan dius:
"No m'agrada aquest lloc. Em fa por."
No ho dic mai, això. M'agrada la por.
Com més, millor. Parlem amb les monges.
Blau?
-És pintura. -Ei!
Us han ferit.
No sé a què us penseu que esteu jugant…
-Ha estat divertit. -Per a tu.
Mira com ha quedat l'abric.
L'he mantingut impecable durant 180 anys.
Aquesta taca no sortirà mai.
Pots fer un miracle.
Sí, però…
jo sabré que tenia una taca.
En el fons, vull dir.
Gràcies.
Quin artefacte.
He inspeccionat l'arma.
No és de veritat.
Dispara boles de pintura.
No us oposeu a les armes?
Excepte si són a les mans adequades
i li donen pes a l'argument moral.
Crec.
Argument moral? De debò?
Va, som-hi.
Sí, aquest és el lloc.
Una formació ja no significa
veure presentacions de PowerPoint.
REUNIONS I FORMACIONS
AQUÍ UNIM I AMPLIEM
INICIACIÓ AL COMBAT
Les empreses volen més.
Volen fomentar el potencial de lideratge,
la cooperació grupal i la iniciativa.
Per això els empleats disparen boles de pintura
als companys que els cauen malament.
Què ha passat amb les monges?
El fullet de la Finca Tadfield que té en Crowley
no conté cap referència del tipus:
"Fins fa 11 anys, la finca era un hospital
"gestionat pèssimament per una orde de monges satàniques."
La Millie, de Comptabilitat, m'ha ferit al colze.
-Qui va guanyant? -Perdreu tots.
Què dimonis acabes de fer?
Volien armes de veritat i els he donat el que volien.
T'he dit que els de Vendes no són de fiar.
Cabrons.
La gent s'està disparant allà fora.
Li dona pes a l'argument moral.
Tothom té lliure albir,
fins i tot per matar.
Pensa-hi com un microcosmos de l'univers.
Jo volia ser dissenyador gràfic,
fer les portades dels Rolling Stones,
però l'orientador no els coneixia.
Així que he estat 36 anys comprovant formularis BF-18.
No van dir: "Norman, et donem la jubilació anticipada.
"Gràcies i ves-te'n a plantar flors."
Doncs, si volen guerra,
els donarem guerra.
Molt bé, nois, carregueu-vos aquests cabrons.
S'estan matant.
No. Ningú no matarà ningú.
Sortiran il·lesos miraculosament.
Si no, no seria divertit.
Saps què, Crowley?
Sempre he dit que, en el fons,
en realitat ets un bon…
Calla!
Soc un dimoni. No soc bo.
Mai no ho soc. "Bo" són dues lletres que no penso…
Perdonin.
No els vull interrompre, però en què els puc servir?
-Tu. -Que els dimonis ens guardin.
Mestre Crowley.
No calia fer això.
L'hi podries haver demanat.
És clar, sí, i tant.
"Perdoni, senyora.
"Som dues entitats sobrenaturals que busquen el cèlebre fill de Satanàs.
"Ens podria ajudar amb la recerca?"
Escolti… Hola.
Per casualitat, va ser monja en aquest convent fa 11 anys?
Sí.
La sort del diable.
Què va passar amb el bebè que et vaig donar?
El vaig canviar pel fill de l'ambaixador estatunidenc.
Un home encantador.
Abans era ambaixador a Swindon.
La germana Theresa Garlaire va venir i es va emportar l'altre bebè.
Com es deia l'ambaixador estatunidenc?
D'on venia i què va fer amb el bebè?
No ho sé.
Registres. N'hi ha d'haver.
Sí. N'hi havia molts.
Ho teníem tot documentat.
I on són?
Es van cremar.
Hastur!
I no recorda res del bebè?
Tenia uns ditets molt bufons.
Som-hi.
Ara es despertarà com si hagués somiat amb el que més li agrada.
Esperaries que aparegués, oi?
Que el podríem detectar d'alguna manera.
No davant de nosaltres. Camuflatge de protecció.
Els seus poders l'oculten
de les forces ocultes xafarderes.
Forces ocultes?
Tu i jo.
No soc ocult.
Els àngels no som ocults, som eteris.
Com el podem localitzar?
Com dimonis ho he de saber?
L'Apocalipsi només succeeix un cop.
No es pot repetir fins que surti bé.
Però ho tinc clar: si no el trobem,
no serà la guerra que posi fi a totes.
Serà la guerra que posi fi a tot.
Molts llibres de bruixeria diuen que les bruixes van despullades.
Això és perquè la majoria d'aquests llibres els han escrit homes.
"Nit lúgubre i lluna brillant…"
Va.
Hi ha una energia peculiar en aquesta zona.
Em sorprèn que no la sentis.
No sento res fora del normal.
Però està pertot arreu. Per aquí.
Amor.
Llampecs d'amor.
No siguis ridícul.
L'últim que necessitem…
Has atropellat algú.
No.
M'han atropellat a mi.
Que es faci la llum.
Com collons has fet això?
Crec que m'he colpejat el cap.
Així. No t'has trencat res.
La meva bici.
Aquestes antiguitats són molt resistents.
Cap a on vas?
No, no la portarem.
Ni ho pensis. On posem la bici?
Al portabicicletes.
Puja, bonica.
A on et portem?
Al poble. Jo us indico.
Una cosa. La meva bicicleta no tenia marxes.
Estic segura que no en tenia.
A l'esquerra.
Oh, Senyor, cura aquesta bicicleta.
M'he deixat endur.
Em podeu deixar aquí.
Ah, mira, sense marxes.
-Un velocípede normal i corrent. -Bicicleta.
Podem marxar?
Puja, àngel.
Hola, amor. Com va?
Fatal.
Algun avenç en la cerca de…
La bèstia jove i la bèstia menor?
Ha de ser al nord del poble, n'estic segura,
però no puc esbrinar on.
Has fet servir el pèndol?
Mama, no soc una nena.
Si m'hi acosto, és massa fort.
Si m'allunyo, no trobo el focus.
Amor, les respostes sempre són al llibre.
Però de vegades no ho veiem fins que no han passat.
El llibre.
Merda, mama. Et truco després.
Saps què? Podríem fer que un altre humà el trobés.
-Què? -Els humans són molt bons trobant-se.
Ho han fet durant milers d'anys.
I el noi és mig humà.
Pot ser que altres humans el puguin sentir.
És l'Anticrist.
Té un mecanisme de defensa automàtica.
La sospita li rellisca com a…
Al que sigui que li rellisqui l'aigua.
Tens idees millors?
O una sola idea millor?
Per què li has deixat quedar-se'l?
Era el seu aniversari. I, no sé…
per la manera com mirava el gos i el gos el mirava a ell.
Estan fets l'un per l'altre.
Arthur, de vegades ets un fluix.
No em diguis això.
-On és el gos ara? -Lligat a fora.
L'Adam volia dormir amb ell,
però li he dit que no.
"Ni parlar-ne", li he dit.
Surt, Gos.
A on has anat?
A veure com estava l'Adam.
És molt tendre, saps?
Quan dorm.
Quan dorm, sí.
Mira, t'he de dir una cosa.
Tinc una… "xarxa"
d'agents humans altament qualificats en tot el país.
Els podria posar a buscar el noi.
Sí? Jo també tinc una cosa similar.
Operatius humans.
Vaja.
Trobes que haurien de col·laborar?
No crec que sigui bona idea.
Els meus no són gaire sofisticats,
parlant políticament.
No, els meus tampoc.
Doncs posem als nostres respectius agents a buscar el noi.
O tens una idea millor?
-Ànecs! -Què passa amb els ànecs?
Que els rellisca l'aigua.
Limita't a conduir, si us plau.
Que sàpigues que, si ajuntessis el món sencer
i els demanessis que descriguessin Velvet Underground,
ningú no diria "bebop".
Hi ha un llibre darrere.
No és meu. No llegeixo.
Deu ser de la noia que has atropellat.
Ja tinc prou feina
per preocupar-me d'objectes perduts.
És cosa vostra.
LES PROFECIES D'AGNÈS
Envia'l a l'oficina de correus de Tadfield.
Destinatari: "l'estatunidenca de la bici".
Molt bona. És clar que sí.
Bé, llavors contactem amb els nostres agents, oi?
D'acord.
-Estàs bé? -Perfectament, sí.
Fantàstic.
-De meravella. -De meravella?
Ves amb compte.
Sí.
Que estrany.
L'Azirafel estava molt orgullós dels seus llibres de profecies.
Normalment, primeres edicions.
I tots estaven firmats.
Tenia a Martha la Gitana, a Ignatius Sybilla
i a Ottwell Binns.
Nostradamus havia firmat:
"Per al meu amic Azirafel, amb els millors desitjos."
La mare Shipton havia vessat una copa a la seva còpia.
Fins i tot tenia un pergamí original
escrit de la mà de Sant Joan el Diví de Patmos.
La seva Revelació va ser tot un èxit de vendes.
Però li faltava un llibre,
del qual només havia sentit a parlar.
"Les bones i encertades profecies d'Agnès la Sonada."
"3008."
"Quan l'àngel llegeixi les meves paraules,
"a la seva botiga de llibres d'altres homes,
"la fi dels dies caurà sobre nosaltres.
"Obre els ulls per comprendre.
"Obre els ulls i llegeix, dic,
"tros de babau,
"que es refreda… la xocolata."
"Es refreda la xocolata"?
Quina xocolata?
Alguna novetat?
Has trobat l'Anticrist?
No. Cap novetat. Res. Res en absolut.
Si no, t'ho diria tot d'una.
Som amics. Per què ho demanes?
Jo tampoc tinc res.
Truca'm si trobes alguna cosa.
I tant. Per què ho dubtes?
El número és a la Revelació
NÚMERO
TRUQUEU-LI
Espera.
"Qui tingui enteniment que compti el número de la bèstia,
"que és el número de l'home.
"I el seu número és sis-cents seixanta-sis."
No pot ser tan senzill, oi?
He de marcar el prefix de Tadfield primer, és clar.
SIS
Tadfield, 046-666. Parla l'Arthur Young.
Mira, en Gos camina amb dues potes.
CAMINAR AMB DUES POTES
Perdoni, no m'he equivocat.
Subtítols: Nahuel Martino González
Supervisor creatiu Guillermo Parra